Diari Oficial de la Generalitat Valenciana


Sumari del DOGV 9895, del 17-07-2024 (2024/7153)

RESOLUCIÓ de 10 de juliol de 2024, de la Vicepresidència Segona i Conselleria de Serveis Socials, Igualtat i Habitatge, per la qual es modifica la Resolució de 5 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedixen les subvencions a entitats locals i entitats sense ànim de lucre per a projectes d’inversió en matèria de construcció de centres de servicis socials, i se'n dona publicitat, convocades per a l'exercici 2023 amb caràcter plurianual (2023-2025).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9895

Data del DOGV
:   17-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7153

CVE
:   LJVP-Q-3759-5205

Data del document
:   10-07-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * assistència social
    * construcció urbana
    * servei social

Vistes les resolucions dels recursos de reposició interposats per Ajuntament de Carcaixent, en data 22 de desembre de 2023 i, per l'entitat Associació Atenció a la Diversitat, Las Suertes, en data 18 de gener de 2024, de conformitat amb els següents

*Antecedents*

Primer*.* Conforme al que preveu l'article 17 de la Llei 38/2003, de 17 de novembre, general de subvencions, així com l'article 165 de la Llei 1/2015, de 6 de febrer, d'hisenda pública, del sector públic instrumental i de subvencions, es va aprovar l'Orde 3/2020, de 17 d'abril, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores per a la concessió de subvencions a entitats locals i entitats sense ànim de lucre per a projectes d'inversió en matèria d'equipament i obres en l'àmbit de la igualtat i les polítiques inclusives (DOGV 8796, 23.04.2020).

Segon*.* Mitjançant la Resolució de 23 de maig de 2023, de la Vicepresidència i Conselleria d'Igualtat i Polítiques Inclusives, es convoquen, per als exercicis 2023-2025, subvencions per a entitats locals i entitats sense ànim de lucre per a projectes d'inversió en matèria d'equipament (línia estratègica A), vehicles (línia estratègica B), obres (línia estratègica C) i projectes d'obres (línia estratègica D) en l'àmbit de la igualtat i les polítiques inclusives (DOGV 9606, de 30.05.2023).

Dins de la línia estratègica C, d'obres, es distingixen les sublínies següents:

– Sublínia C1: nova construcció i finalització de centres que no estiguen en funcionament i canvi d'ús de tot l'edifici per a destinar-lo a centre de servicis socials.

– Sublínia C2: obres de reforma de centres en funcionament.

Tercer**.** Mitjançant la Resolució de 5 de desembre de 2023, de la Vicepresidència Segona i Conselleria de Serveis Socials, Igualtat i Habitatge, es publica la concessió de les subvencions per a la construcció de centres de servicis socials convocades per a l'exercici 2023 amb caràcter plurianual (2023-2025) (DOGV 9748, 19.12.2023).

Quart**.** Vistos els recursos potestatius de reposició, de data 22 de desembre de 2023 i de data 18 de gener de 2024, presentats contra la Resolució de 5 de desembre de 2023 de concessió de subvenció, d'acord amb l'article 15 de l'orde de bases i el resolc dotzé de la convocatòria.

Quint*.* Mitjançant resolucions de 5 de juliol de 2024 i 8 de juliol de 2024 s'estimen els recursos de reposició interposats per l'entitat Associació Atenció a la Diversitat, Las Suertes, i per l'Ajuntament de Carcaixent, respectivament, contra la Resolució de 5 de desembre de 2023, i es resol realitzar les modificacions oportunes en la resolució impugnada.

Per tot el que s'ha exposat, i resolts els recursos potestatius de reposició interposats per la directora general d'Infraestructures Sociosanitàries, per delegació, d'acord amb l'article 14.1 de l'Orde 3/2020, de 17 d'abril, i el resolc dotzé de la Resolució de 23 de maig de 2023, així com la disposició addicional segona del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat i els articles 1 i 18 del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge,

RESOLC

*Primer*

Modificar la resolució impugnada en el sentit d'incloure en l'annex I, Subvencions concedides, línia estratègica C, sublínia C1*,*  les següents entitats per les quanties que s'indiquen.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| S0330 | | | | | | | | |
| Subvencions línia estratègica C. Sublínia C1 entitats sense ànim de lucre. Aplicació pressupostària K76883063CM43419409K5749974 | | | | | | | | |
| *EXPEDIENT* | *CIF* | *ENTITAT* | *SOL·LICITAT* | *TOTAL CONCEDIT* | *ANUALITAT 2023* | *ANUALITAT 2024* | *ANUALITAT 2025* | *PUNTUACIÓ* |
| IFOBN/2023/002/46 | B96800044 | Associació Atenció a la Diversitat, Las Suertes | 750.000 € | 750.000 € | 0 € | 112.500 € | 176.756,29 € | 33 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| S0330 | | | | | | | | |
| Subvencions línia estratègica C. Sublínia C1 entitats locals. Aplicació pressupostària L27222830KL31601387B0676752 | | | | | | | | |
| *EXPEDIENT* | *CIF* | *ENTITAT* | *SOL·LICITAT* | *TOTAL CONCEDIT* | *ANUALITAT 2023* | *ANUALITAT 2024* | *ANUALITAT 2025* | *PUNTUACIÓ* |
| IFOBN/2023/008/46 | Q5610558E | Ajuntament de Carcaixent | 720.000 € | 720.000 € | 0 € | 108.000 € | 612.000 € | 30 |

  

*Segon*

Ordenar la publicació de la present resolució en el *Diari Oficial de la Generalitat Valenciana*   (DOGV).

La present resolució posa fi a la via administrativa, i contra aquesta podrà interposar-se un recurs contenciós administratiu en el termini de dos mesos a comptar de l'endemà de la notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  

València, 10 de juliol de 2024

(p. d., O 03/2020; DOGV 8796, 23/04/20)

M. Àngels Ramón-Llin Martínez

Directora general d'Infraestructures Sociosanitàries